Death Grips

Οι Death Grips είναι αμερικανικό experimental Χιπ χοπ συγκρότημα από το Σακραμέντο της Καλιφόρνιας, που δημιουργήθηκε το 2010. Η ομάδα αποτελείται από  τoν ράπερ και τραγουδιστή MC Ride (Στέφαν Μπουρνέτ), τον ντράμερ,παραγωγό και συνθέτη Ζακ Χιλλ, και τον παραγωγό Άντυ Μορίν. Το μουσικό τους ύφος αντλεί έμπνευση από την χιπ χοπ, την punk rock και την Ηλεκτρονική μουσική. Το 2012 το The Skinny τους αποκάλεσε "η πρώτη πραγματικά σημαντική μπάντα του εικοστού πρώτου αιώνα".
Το συγκρότημα κυκλοφόρησε το mixtape Exmilitary τον Απρίλιο του 2011 και το πρώτο τους στούντιο άλμπουμ τους, The Money Store, τα οποία δέχτηκαν εξαιρετικές κριτικές. Λίγο μετά την υπογραφή με την Epic Records το 2012, το συγκρότημα κυκλοφόρησε το δεύτερο άλμπουμ τους, No Love Deep Web, για δωρεάν download, κατά παράβαση της σύμβασης τους και τελικά αποσύρθηκαν από την δισκογραφική εταιρία. Κυκλοφόρησαν το τρίτο τους άλμπουμ Government Plates το 2013. To 2014 κυκλοφόρησε το τέταρτο άλμπουμ τους, The Powers That B. Το πέμπτο τους άλμπουμ κυκλοφόρησε το Μάιο του 2016 με τίτλο, Bottomless Pit. Τον Ιούνιο του 2018 κυκλοφόρησαν το έκτο άλμπουμ τους, Year of the Snitch.

Ύφος

Οι Death Grips συνδυάζουν μια ποικιλία μουσικών στυλ, συμπεριλαμβανομένων των χιπ χοπ, punk,electronic, noise, και industrial rap, rock, electropunk, industrial hip-hop,punk rap και έχει χαρακτηριστεί κυρίως ως experimental hip hop συγκρότημα. Το συγκρότημα είναι γνωστό για τους αινιγματικούς στίχους και το επιθετικό ραπ στυλ. Επίσης, έχουν προσεχθεί για την άγρια σκηνική τους παρουσία. Οι live εμφανίσεις τους είναι αξιοσημείωτες οι οποίες περιλαμβάνουν καταστροφές μουσικών οργάνων όπως και drumming από τον Ζακ Χίλλ στο σημείο του σοβαρού τραυματισμού (ακόμη και την εκτέλεση με χειροπέδες). 

Στην ποπ κουλτούρα

Η Μπιορκ είναι μία από τις πιο αξιοσημείωτες τους οπαδούς της μπάντας. Οι Death Grips έκαναν ρεμίξ δύο κομμάτια για το Bastards, ένα άλμπουμ με remix των κομματιών από το άλμπουμ της Biophilia. Η Μπιορκ φημολογείται πως ηχογράφησε ηχιτικά sample για το συγκρότημα, τα οποία χρησιμοποιήθηκαν σε κάθε κομμάτι του Niggas on the Moon. Ο βραβευμένος ηθοποιός Ρόμπερτ Πάτινσον είναι επίσης ένας ακόμα αξιοσημείωτος φαν και κάνοντας ακόμα και μια μουσική εμφάνιση στο τραγούδι "Birds",στο οποίο έπαιξε κιθάρα. Ο Ζακ Χιλλ ηχογράφησε τον Πάτινσον στο κινητό τηλέφωνό του, και ύστερα την αλλοίωσε και την έκανε sample για το τραγούδι τους. Ο Sergio Pizzorno των Kasabian είναι επίσης οπαδός των Death Grips και αναφέρεται ως επιρροή του για το άλμπουμ, 48:13. Σύμφωνα με τον Donny McCaslin, ο David Bowie εμπνεύστηκε από τους Death Grips ενώ δημιουργούσε το τελευταίο του άλμπουμ, το Blackstar. O ηθοποιός Γουίλιαμ Σάτνερ αναγνώρισε το συγκρότημα στον λογαριασμό του twitter του, αναρτώντας στοίχους του τραγουδιού τους No Love.
Το τραγούδι "Χάκερ" συμπερλαμβάνεται στο βίντεο γκείμ Battlefield Hardline. Τα τραγούδια τους έχουν επίσης χρησιμοποιηθεί σε διάφορα διαφημιστικά και σε τηλεοπτικές εκπομπές όπως το Waterloo Road, το Animals, και το BoJack Horseman. Το τραγούδι "You Might Think He Loves You For Your Money But I Know What He Really Loves You For It's Your Brand New Leopard Skin Pillbox Hat" χρησιμοποιήθηκε σε μια διαφήμιση υποδημάτων Adidas. Το τραγούδι "Hot Head" χρησιμοποιήθηκε στο trailer της Σεζόν 2 της αμερικανικής τηλεοπτικής σειράς Animals., καθώς και της πρεμιέρας της Σεζόν 2 τηλεοπτικής σειράς Atlanta.
Τα τραγούδια του συγκροτήματος, κυρίως τα φωνητικά μέρη, έχουν προβληθεί σε πολλά mash-up SoundClown.